YTH oqibatida haydovchilardan biri tan jarohati olgan. Toshkent shahrining Uchtepa tumanida 8 ta mashina ishtirokida yo‘l-transport hodisasi sodir bo‘ldi. Toshkent shahar IIBB YHXB holat bo‘yicha rasmiy ma’lumot berdi. Joriy yilning 31 may kuni soat 21:00 larda Uchtepa tumani THAY - Zargarlik ko‘chalari kesishgan chorrahada 8 ta transport vositasi ishtirokida yo‘l-transport hodisasi kuzatilgan. Jumladan: "KAMAZ" yuk mashinasi;   "Lacetti" avtomashinasi;   "Spark" avtomashinasi;   "Lacetti" avtomashinasi;   "Spark" avtomashinasi;   "Lacetti" avtomashinasi;   "Nexia-3" avtomashinasi;   "Matiz" avtomashinalari ishtirokida yo‘l-transport hodisasi sodir bo‘lgan. YTH oqibatida "Lacetti" avtomashinasi haydovchisi tan jarohati olib, shifoxonaga olib ketilgan. Holat yuzasidan Toshkent shahar IIBB YHXB mas’ul xodimlari tomonidan surishtiruv harakatlari olib borilmoqda.